十里舖歌
作者：張侃
朝代：宋

paragraphs: 山容偏向秋深瘦，轎行十里日將晝。
斜斜雁字雜真行，節節芙蓉攢錦繡。
向來頗恨日月遲，而今翻道光陰驟。
是中有策君豈知，心要清閒手長袖。
片言輕發潛禍機，駟馬難追焉用救。
州家因旱授民詞，差官下縣拯民饑。
嗟予竊粟慚一飽，破裘短袂肩相隨。
君不見流行坎止言所寓，初程且到十里舖。